
Az önkéntes munka és a pályaválasztás kapcsolata

AZ ÖNKÉNTES MUNKA ÉS A PÁLYAVÁLASZTÁS KAPCSOLATA
Dolgozatom témája, a 2011-ben, a középiskolákban elindított önkéntes munka megvalósulása és annak hatása a középiskolás diákok pályaválasztási elképzeléseire. Ez a kérdéskör elsősorban aktualitása miatt keltette fel érdeklődésemet, hiszen a „kötelező” önkéntes munka megítélése koránt sem egyértelmű az érintettek körében.
A témafeldolgozáshoz szükséges elméleti hátteret, elsősorban Donald E. Super (1968) fejlődéselvet hangsúlyozó pályaorientációs elmélete, illetve 2009- 2011 között végzett pályaismereti és munkával kapcsolatos kutatások adták (Csíkszetmihályi 2011, Fazakas 2009).
Vizsgálatom középpontjába azt a kérdést állítottuk, hogy a tanulók összekapcsolják-e a pályaválasztás kérdéskörét az önkéntes munkával, illetve, hogy ez a folyamat beépíthető-e és milyen módon az iskolai pályaorientációs munkába. Kutatásom mintáját olyan középiskolás tanulók alkották, akik eddigi életük során találkoztak már önkéntes munkával.
Eredményeinkből összességében azt a konklúziót vonhatjuk le, hogy a megkérdezett tanulók elmondásai alapján, vannak kapcsolódási pontok az önkéntes munka és a pályaválasztás között, valamint, hogy az önkéntes munka integrálható a pályaorientációs folyamatba az alapján, hogy az egyes tanulók milyen elképzelésekkel, tervekkel rendelkeznek saját pályaválasztásukkal kapcsolatban.



